Tisztelt Kolléganők és Kollégák!

Az OTDK-n szerepelt hallgatóink szakdolgozatára vonatkozóan kialakult karunkon az a szokásjog, hogy a hallgatók OTDK-dolgozatát elfogadjuk szakdolgozatként. Erre vonatkozóan azonban nincsen egységes eljárásrend a karon.

Annak érdekében, hogy minden egységünk minden egyes érintett hallgatója ugyanolyan elbírálásban részesüljön, a jövőben az alábbi eljárásrendet kell követni:

**Azoknak a hallgatóknak, akik továbbjutottak az OTDK-ra, s akik dolgozatukat feltöltötték az OTDT rendszerébe, nem kell újabb dolgozatot írniuk, hanem az OTDK-dolgozatukat elfogadjuk szakdolgozatként. Amennyiben dolgozatukat az OTDK-n elő is adták, a szakdolgozatvédés alól is mentesülnek. Ezek a felmentések függetlenek attól, hogy a hallgató az OTDK-n hányadik helyezést ért el, ill. elért-e valamilyen helyezést.**

Mindez azonban nem jelenti azt, hogy az OTDK-s hallgatóknak nincs kötelezettségük: a szakdolgozat határidőre történő beadására és feltöltésére vonatkozó kari előírásoknak nekik is meg kell felelniük.

Az eljárásrend a Tudományos Diákköri Tanács kezdeményezésére, a JGYPK Vezetőségének a támogatásával a 2018/2019-es tanév 2. szemeszterének a vizsgaidőszakától érvényes.

Sikeres munkát kívánva:

Prof. Dr. Drahota-Szabó Erzsébet

általános és tudományos dékánhelyettes

Szeged, 2019. május 17.